**Zápisnica z II. zasadnutia Obecného zastupiteľstva Obce Čerín**

**dňa 28.06.2016 o 18,00 hod.**

Starosta obce privítal prítomných poslancov a otvoril II. zasadnutie Obecného zastupiteľstva Obce Čerín.

Prítomní: JUDr. Kvak, Ing. Malatinec, Juraj Pecník, Katarína Brčiaková, Mgr. Eva Markušová

Neprítomný. Ing. Miroslav Hýbl – ospravedlnený

Program:

1. Otvorenie, voľba návrhovej komisie, overovateľov zápisnice, určenie zapisovateľa
2. Vyhodnotenie plnenia uznesení z posledného zastupiteľstva, informácia o činnosti obecných orgánov
3. Plán kontrolnej činnosti hlavného kontrolóra na II. polrok 2016
4. Stanovisko hlavného kontrolóra k záverečnému účtu obce za rok 2015
5. Záverečný účet Obce Čerín za rok 2015
6. Informácia o čerpaní rozpočtu, návrh na úpravu rozpočtu
7. Informácia DHZ
8. Spoločný program rozvoja obcí Hrochoť, Čerín, Dolná Mičiná a Môlča
9. Rôzne: A/ určenie vyraďovacej komisie

B/ predaj pozemku Radovan Ostrolucký

C/ ČOV Anna Kuricová

1. Interpelácie
2. Diskusia
3. Záver Hlasovanie: Za: JUDr. Kvak, Ing. Malatinec, Pecník, Brčiaková, Mgr. Markušová

Proti: nikto zdržal sa hlasovania: nikto

1. Návrhová komisia: Pecník, Ing. Malatinec

Overovatelia zápisnice: Mgr. Markušová, JUDr. Kvak

Zapisovateľka: Fungáčová

1. Uznesenia z posledného zasadnutia OZ:

Uznesenie č. 11/2016 nesplnené – prehliadka pozemku p. Sihelský sa nekonala, je to ochranné pásmo potoka, pozemok nedoporučuje dať do nájmu, kvôli prístupu na ostatné pozemky.

Uznesenie č. 9/2016 nesplnené – p. Vajda vlastnícke práva, nedoniesol geometrický plán.

Činnosti obecných orgánov: predložil starosta:

* Príprava a konanie Petropavlovský jarmok v Čačíne
* Rekonštrukcia KD Čerín pod javiskom
* Cenová ponuka na mostík pri bytovke Čerín č. 61
* Kosenie cintorínov
* Koniec pracovného pomeru kuriča v MŠ, inzerát
* Brigáda, osadenie rámp
* Čistenie potoka v Čeríne
* Vypustenie močovky do potoka – boli privolaní policajti, hasiči a inšpekcia na základe podnetu p. Pecníka a p. Lenárovej. Záleží na tom ako dopadne inšpekcia. Ak bude treba, tak všetky domy v Čeríne budú musieť predložiť doklady od žúmp, ich nepriepustnosti a tlakových skúškach.

Pecník: On vie, že 80 % domov to nemá. Do 2 rokov je potrebné vybudovať kanalizáciu.

Kvak: otázka na p. Pecníka. Odkiaľ tiekla znečistená voda.

Pecník: nevie, lebo chodil popri potoku a nič nevidel, také je to veľmi zarastené.

Starosta: to nie je také jednoduché pre malé obce ako sme my vybudovať kanalizáciu. Aj pani z inšpekcie to potvrdila, že väčšie obce nemajú kanalizáciu a je to finančne náročné.

Markušová – mal sa zvyšovať poplatok MŠ pre deti do 3 rokov, návrh o 100 %.

Starosta – musí sa prijať VZN.

1. Plán hlavného kontrolóra obce:

Poslanci dostali podklady na mail. Prečítala p. Kvaková.

1. Stanovisko hlavného kontrolóra obce:

Poslanci dostali podklady na mail. Prečítala p. Kvaková:

* Zmeny vykonané rozpočtovými opatreniami
* Súvaha, výkaz ziskov a strát
* Záverečný účet
* Poznámky
* Súlad s VZN a zákonom o rozpočtových pravidlách
* Všetky zákonom stanovené skutočnosti
* Všetko bolo zverejnené
* Schváliť do 30.6.
* Auditorka musí urobiť audit do konca roka, u nás audit v mesiaci 08/2016
* Príjmy a výdavky vyrovnanosť
* Odporúča schváliť bez výhrad.

1. Záverečný účet obce:

Predložila p. Kvaková, záverečný účet obce bol zverejnený na úradnej tabuli, aj na www stránke obce. Poslanci dostali podklady mailom.

1. Informácia o čerpaní rozpočtu:

Predložila p. Kvaková k stavu 31.5.2016. Poslanci dostali podklady mailom.

1. Informácia DHZ:

* Informáciu o činnosti DHZ Čerín predložil Ján Makan
* 07/15 prísľub nového hasičského auta – upratovanie, úpravy hasičskej zbrojnice, natretie brán
* Urbár Čerín im poskytol lopaty, čakany (nákup)
* DHZ je v skupine C, chcú do B
* dotácia 700 € - obleky, laná, hadice, rukavice
* 10/15 zápis u notárky – 2% dane – na dovybavenie
* 11/15 odovzdanie nového hasičského auta Iveco Daily p. Kaliňákom
* 12/15 Štefanská zábava
* 01/16 školenie na Iveco Daily
* 05/16 v spolupráci so StVPS preskúšanie hydrantov, žiadosť podala Obec Čerín.
* 06/16 okresné kolo súťaže – 3 družstvá
* z dotácie 700 € zakúpený rebrík, náradie na dovybavenie.

Akcie do konca roka:

- údržba zbrojnice, náter strechy, určenie hydrantov pre DHZ

- 90. výročie založenia DHZ

- v jeseni vykonanie protipožiarnych kontrol

- 52 členov, z toho 38 mužov a 14 žien.

Markušová: Minulý rok keď sa nekonali Čerenské máje boli oni ako poslanci obvinení, že nemajú o to záujem, aj obec. Tento rok ona viackrát kontaktovala hasičov ohľadom májov. Najskôr jej sľúbili, že máje budú. Potom jej už ani telefón nedvíhali. Tak sa chce spýtať, prečo sa tento rok nekonali máje.

Pecník: Máje neboli preto, lebo predseda DHZ nemá o to záujem. Bude potrebné zvoliť nového predsedu.

Kvak: Keby boli mali hasiči o to záujem, tak to urobia aj bez predsedu. Ale to sa urobilo napriek, aby boli poslanci a obec na vine.

Starosta: Obec vychádza DHZ v ústrety a oni všetko robia napriek. Neskoro chodia podpisovať aj výjazdy Ivecom. Tak isto keď bol Petropavlovský jarmok tak sa poza chrbát dohodli s hrochotskými hasičmi na akcii na Hrochoti. Keby hasiči nemali Jana Makana, tak im nemá kto všetky papiere a veci pripravovať.

1. Spoločný program rozvoja obcí Hrochoť, Čerín, Dolná Mičiná a Môlča:

Programové obdobie na roky 2015-2023, pripomienkovanie obcou.

1. Rôzne
2. Vyraďovacia komisia: JUDr. Kvak, Ing. Malatinec, Pecník, Brčiaková, Mgr. Markušová
3. Predaj pozemku Radovan Ostrolucký: Je blízky člen zamestnanca obce, musí sa to spraviť obchodnou verejnou súťažou. Právnik nám to pripraví
4. ČOV Anna Kuricová: žiadosť o stanovisko umiestnenia ČOV na obecnom pozemku KN C 2101/1 v k.ú. Čačín.
5. Interpelácie
6. Diskusia

Starosta: Mal telefonáty od občanov, že nie všetci mali pozvánky na stretnutie žien. Prečo sa to nedáva do každého domu. Takisto nevedia dať žiadosť na obecný úrad na prenájom miestnosti. A pokiaľ to nie je len pre naše ženy, tak treba platiť nájom miestnosti, alebo to robiť striedavo raz v jednej raz v druhej obci, keďže tam chodia aj z Hrochote, Sebedína-Bečova. On s tým nemá problém, ale je nepekné, keď sa pozvánky nedajú do každého domu.

Kvak: pozvánky sa dávajú len vyvoleným. To sa vie.

1. Záver: Starosta poďakoval prítomným poslancom za účasť a ukončil II. zasadnutie OZ.

Zapísala: Jana Fungáčová..................................

Overovatelia:

Mgr. Eva Markušová............................ ............................................

Pavel Kmeť, starosta obce

JUDr. Pavel Kvak.................................